Agricultural Business Chamber - Boetes ruk handuit, sê Willemse
Willemse sê 'n gebrek aan markinligting kan beplanning benadeel en belegging in die landbou knou omdat diegene wat deur belegging bevoordeel kan word, nie behoorlike sakeplanne sonder genoeg inligting kan opstel nie.
Hy het ook gewonder wat word van al die geld wat as boetes betaal word. Volgens hom kan heelwat van dit wat as samespanning beskou word, niks meer as die uitruil van inligting wees nie. "Ek dink ons is hier op die verkeerde pad."
Me. Lindie Stroebel, 'n landbou-ekonoom van die LBK, sê 'n vrye mark het vrye toegang tot inligting nodig en die kommissie sny dié aar tans af. "Die kommissie het 'n politieke magsrol begin speel. Sy taak is om sake te bevorder, nie aan bande te lê nie."
Sy sê selfs al het ondernemings inligting in die verlede onregmatig bekom, is dit nie 'n rede vir die kommissie om dit nou bykans onmoontlik te maak om inligting uit te ruil nie. "Dit lyk nie of hy die groter prentjie van mededingendheid verstaan nie."